
Okresný súd Vranov nad Topľou 6P/32/2024 8824200602 23. 05. 2024 JUDr. Iveta Mihóková ECLI:SK:OSVT:2024:8824200602.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletú A. B., nar. XX.XX.XXXX, bytom pri matke, zastúpenú kolíznym opatrovníkom Úradom práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky C. D., nar. XX.XX.XXXX, bytom E. XXXX/XX, F. G. H., za účasti otca A. B., nar. XX.XX.XXXX, bytom I. J. XXX/X, K. G. H., o úpravu rodičovských práv a povinností k maloletému dieťaťu, t a k t o rozhodol: I. Súd s c h v a ľ u j e dohodu rodičov v tomto znení: II. Mal. A. B., nar. XX.XX.XXXX s a z v e r u j e do osobnej starostlivosti matky. III. Otec s a z a v ä z u j e platením výživného na mal. dieťa po 40,- eur mesačne, vždy do 25. dňa toho ktorého mesiaca vopred k rukám matky, začínajúc dňom 01.05.2024. IV. Žiaden z účastníkov n e m á nárok na náhradu trov konania. odôvodnenie: 1. Matka sa návrhom doručeným tunajšiemu súdu domáhala vydania rozhodnutia, ktorým by súd zaviazal otca platením výživného na mal. A. B., nar. XX.XX.XXXX. Svoj návrh odôvodnila tým, že s otcom maloletej nežije v spoločnej domácnosti a otec neprispieva na výživu maloletej žiadnymi finančnými prostriedkami. 2. Na pojednávaní dňa 18.04.2024 doplnila svoj návrh a žiadala zveriť mal. dieťa do svojej osobnej starostlivosti, nakoľko maloletej poskytuje osobnú starostlivosť. 3. V priebehu konania rodičia uzavreli rodičovskú dohodu tak, ako je uvedená v písomnom vyhotovení rozsudku. 4. Kolízny opatrovník odporúčal rodičovskú dohodu schváliť. 5. V zmysle ust. § 221 písm. a) zákona č. 160/2015 Z.z. Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 6. Berúc do úvahy výsledky vykonaného dokazovania, dospel súd k záveru, že uzavretá dohoda nie je v rozpore so záujmom maloletého dieťaťa, a preto ju súd v celom rozsahu schválil.
7. V danom prípade sa obaja rodičia a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Ak nebude vyživovacia povinnosť uložená týmto rozsudkom splnená dobrovoľne, možno sa jej splnenia domáhať návrhom na vykonanie exekúcie podľa osobitného zákona.

